ddrg/super_eurlex huggingface dataset:
(8)

Ņemot vērā to, ka Apvienotā Karaliste ir svarīgs Savienībā ražotu divējāda lietojuma preču galamērķis, ir lietderīgi pievienot Apvienoto Karalisti to galamērķu sarakstam, uz kuriem attiecas Savienības vispārējā eksporta atļauja Nr. EU001, lai nodrošinātu vienotu un konsekventu kontroles piemērošanu visā Savienībā, nodrošinātu vienlīdzīgus konkurences apstākļus Savienības eksportētājiem un izvairītos no nevajadzīga administratīvā sloga, vienlaikus aizsargājot Savienības un starptautisko drošību.
1)

pielikuma 3. ieraksta 2. sleju groza šādi: a) slejas 3. punktu aizstāj ar šādu: “3. Nelaiž tirgū, ja tie satur krāsvielu (ja vien tas nav vajadzīgs fiskālu apsvērumu dēļ) vai smaržvielu, vai abas, un ja: — tos var izmantot par degšķidrumu plaša patēriņa dekoratīvās eļļas lampās un — ieelpoti tie ir kaitīgi un tiek marķēti ar H304.”; b) slejas 5. punktu aizstāj ar šādu: “5. Neskarot tādu citu Savienības normu īstenošanu, kas attiecas uz vielu un maisījumu klasificēšanu, marķēšanu un iepakošanu, piegādātāji pirms laišanas tirgū nodrošina šādu prasību ievērošanu: a) plaša patēriņa lampu eļļu ar marķējumu H304 skaidri, salasāmi un neizdzēšami marķē ar šādu tekstu: “Ar šo šķidrumu pildītas lampas turēt bērniem nepieejamā vietā!”; un no 2010. gada 1. decembra: “Pat malks lampas eļļas vai tikai lampas degļa sūkāšana var izraisīt dzīvībai bīstamus plaušu bojājumus”; b) plaša patēriņa grila aizdedzināšanas šķidrumu ar marķējumu H304 no 2010. gada 1. decembra salasāmi un neizdzēšami marķē ar šādu tekstu: “Pat malks grila aizdedzināšanas šķidruma var izraisīt dzīvībai bīstamus plaušu bojājumus”; c) plaša patēriņa lampu eļļu un grila aizdedzināšanas šķidrumus ar marķējumu H304 no 2010. gada 1. decembra iepako melnos necaurredzamos traukos, kuru tilpums nepārsniedz 1 litru.”; c) slejas 6. punktu svītro; d) slejas 7. punktu svītro;
(4)

Ņemot vērā, ka šī regula Covid-19 pandēmijas dēļ paredz papildu atkāpi no Īstenošanas regulas (ES) Nr. 809/2014 attiecībā uz 2020. pieprasījumu gadu, tai būtu jāstājas spēkā dienā, kad to publicē Eiropas Savienības Oficiālajā Vēstnesī, un tā būtu jāpiemēro ar atpakaļejošu spēku no tā paša datuma, no kura piemēro Īstenošanas regulu (ES) 2020/532.
2.“1. Galīgo antidempinga maksājumu, ko piemēro “visiem pārējiem uzņēmumiem”, kā Īstenošanas regulas (ES) 2018/186 1. panta 2. punktā noteikts konkrētu Ķīnas Tautas Republikas izcelsmes korozijizturīgu tēraudu importam, ar šo attiecina arī uz šādu ražojumu importu: plakaniem dzelzs, leģētā tērauda vai neleģētā tērauda velmējumiem; karstās galvanizācijas procesā pārklātiem ar cinku un/vai alumīniju, un/vai magniju, arī sakausējumiem ar silīciju; ķīmiski pasivētiem; ar virsmas papildu apstrādi (piemēram, eļļošanu vai blīvēšanu) vai bez tās; kuros pēc masas ir ne vairāk kā 0,5 % oglekļa, ne vairāk kā 1,1 % alumīnija, ne vairāk kā 0,12 % niobija, ne vairāk kā 0,17 % titāna un ne vairāk kā 0,15 % vanādija; ruļļos, sagarumotās loksnēs vai šaurās sloksnēs, kurus patlaban klasificē ar KN kodiem ex 7210 41 00, ex 7210 49 00, ex 7210 61 00, ex 7210 69 00, ex 7210 90 80, ex 7212 30 00, ex 7212 50 61, ex 7212 50 69, ex 7212 50 90, ex 7225 92 00, ex 7225 99 00, ex 7226 99 30, ex 7226 99 70 (Taric kodi: 7210410030, 7210490030, 7210610030, 7210690030, 7210908092, 7212300030, 7212506130, 7212506930, 7212509014, 7212509092, 7225920030, 7225990023, 7225990041, 7225990093, 7226993030, 7226997013, 7226997093) un kuru izcelsme ir Ķīnas Tautas Republikā.

Nav iekļauti šādi ražojumi:

— no nerūsējošā tērauda, elektrotehniskā silīcijtērauda un ātrgriezējtērauda,

— pēc karstās vai aukstās velmēšanas (presēšanas aukstā stāvoklī) tālāk neapstrādāti,
(9)

Turklāt Regulas (EK) Nr. 999/2001 X pielikuma C nodaļas 3.2. punkta c) apakšpunkta ii) punktā ir noteikts, ka tādos TSE gadījumos, kuriem nevar izslēgt GSE klātbūtni ar primāro molekulāro testēšanu, kādā no minētajā punktā norādītajām trīs laboratorijām būtu jāveic sekundārais molekulārais tests.
(4)

Īstenošanas regula (ES) 2015/1375 paredz atkāpi, ka no trihinellu pārbaudes veikšanas var atbrīvot, ja cūkas Savienībā tiek ievestas no saimniecībām, kas oficiāli atzītas par brīvām no trihinellām un nodrošina kontrolētus turēšanas apstākļus. Trešā valsts šo atkāpi var izmantot tikai tad, ja tā par šādas atkāpes izmantošanu ir informējusi Komisiju un ja Komisija valsti ir iekļāvusi šādam mērķim izveidotajā sarakstā.
12)

iekļauj šādu 46.a pantu: “ 46.a pants Prospekti, kas apstiprināti laikposmā no 2019. gada 21. jūlija līdz 2020. gada 16. septembrim Prospekti, kas apstiprināti laikposmā no 2019. gada 21. jūlija līdz 2020. gada 16. septembrim, paliek spēkā līdz to derīguma termiņa beigām.”;
(4)

Daži no šiem grozījumiem ir Līguma par Eiropas Savienības darbību piemērošanas jomā, un tādēļ ir nepieciešamas Savienības līmeņa reglamentējošas darbības šo grozījumu īstenošanai kopā ar tehniskiem pielāgojumiem, ņemot vērā iepriekšējās ANO DP rezolūcijas, it īpaši, lai nodrošinātu to, ka ekonomikas dalībnieki visās dalībvalstīs tos piemēro vienādi.
(1)

Komisija 2013. gadā pieņēma Īstenošanas regulu (ES) Nr. 185/2013 (2), ar ko paredz 2013. gadā un turpmākajos gados izdarīt atvilkumus no konkrētām Spānijai iedalītām nozvejas kvotām 2009. gadā notikušās makreles nozvejas kvotas pārsniegšanas dēļ. Minētā regula nosaka atvilkumus no makreles kvotas ICES 8.c rajonā, ICES 9. un 10. apakšapgabalā un Savienības ūdeņos CECAF 34.1.1. zonā un no Eiropas anšova kvotas ICES 8. apakšapgabalā.
(6)

Dalībvalstis ir norādījušas, ka, lai spētu turpināt uzraudzīt un kontrolēt sabiedrības veselības situāciju, tās tikai pakāpeniski samazinās to ierobežojumu līmeni, kas ieviesti ar pasākumiem, reaģējot uz Covid-19 pandēmiju. Tādēļ ir lietderīgi pagarināt paziņojumu par atbalstu vākšanas posmu par sešiem mēnešiem, ietverot laikposmu no 2020. gada 11. marta, kad Pasaules Veselības organizācija paziņoja, ka Covid-19 uzliesmojums ir kļuvis par pandēmiju. Minētā pagarinājuma pamatā ir pieņēmums, ka vismaz pirmajos sešos mēnešos no 2020. gada 11. marta vismaz ceturtdaļā dalībvalstu vai vairākās dalībvalstīs, kuras pārstāv vairāk nekā 35 % Savienības iedzīvotāju, tiks īstenoti pasākumi, kas būtiski ierobežos organizatoru spēju un vākt paziņojumus par atbalstu papīra formātā un rīkot vietējas kampaņas. Tāpēc paziņojumu par atbalstu maksimālais vākšanas posms tām iniciatīvām, attiecībā uz kurām vākšanas posms turpinājās 2020. gada 11. martā, būtu jāpagarina par sešiem mēnešiem. Turklāt iniciatīvām, attiecībā uz kurām vākšanas posms sākās starp 2020. gada 11. martu un 11. septembri, minētais vākšanas posms būtu jāpagarina līdz 2021. gada 11. septembrim.
“1k2082

Lactococcus lactis (NCIMB 30160)

Piedevas sastāvs Preparāts Lactobacillus lactis (NCIMB 30160), kas satur vismaz 4 × 1011 KVV/g piedevas Viens no šādiem krioprotektantiem: askorbīnskābe, laktoze, mannīts, mononātrija glutamāts, nātrija citrāts, sūkalu pulveris vai polietilēnglikols (PEG 4000) Aktīvās vielas raksturojums Lactococcus lactis (NCIMB 30160) Analītiskā metode (1) Skaitīšana: Petri trauciņa un iejaukuma metode, izmantojot MSR agaru (ISO 15214) Identificēšana: pulsējošā lauka gela elektroforēze (PFGE)

Visas dzīvnieku sugas

—

—

—

1. Piedevas un premiksu lietošanas norādījumos norāda glabāšanas nosacījumus. 2. Piedevas minimālais saturs, ja to nekombinē ar citiem mikroorganismiem, ko izmanto par skābbarības piedevām: 1 × 108 KVV/kg svaiga materiāla. 3. Ja par krioprotektantu izmanto polietilēnglikolu (PEG 4000), tā maksimālā koncentrācija nedrīkst pārsniegt 0,025 mg/kg skābbarības. 4. Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu iespējamos riskus, kas izriet no to lietošanas. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, tai skaitā elpceļu aizsarglīdzekļus.
(121)

Līdz ar to Komisija secina, ka šajā sakarā iesniegtajā informācijā, izņemot to, kas iesniegta attiecībā uz 55.–62. apsvērumā minēto 25. ražojumu kategoriju, nebija nedz pietiekamu pierādījumu to pamatošanai, nedz pierādījumu, ka šādu pielāgojumu īstenošana muitas dienestiem neradītu nepamatoti lielu slogu, un arī neparāda, kā šāda pielāgošana būtu Savienības vispārējās interesēs.
(2)

Saskaņā ar Indijas sniegto informāciju Indijas kompetentā iestāde ir apturējusi “Indian Society for Certification of Organic Products (ISCOP)” atzīšanu. Tāpēc minētā kontroles organizācija būtu jāsvītro no Regulas (EK) Nr. 1235/2008 III pielikuma saraksta.
(5)

Importam no Jiaxing uz Savienību tika piemērota maksājuma likme 36,1 % kopš 2019. gada 13. decembra, kad stājās spēkā Īstenošanas regula (ES) 2019/2131, ar ko groza Īstenošanas regulu (ES) 2019/1198. Kā paskaidrots iepriekš 3. un 4. apsvērumā, šim importam būtu piemērota 17,9 % maksājuma likme, ja Jiaxing būtu bijusi iespēja efektīvi izmantot savas tiesības. Tāpēc tiek uzskatīts par lietderīgu ar atpakaļejošu spēku no Īstenošanas regulas (ES) 2019/2131 spēkā stāšanās dienas uzņēmumam Liling Jiaxing Ceramic Industrial Co., Ltd. piemērot Taric papildu kodu B632 ar maksājuma likmi 17,9 % apmērā.
3.

“Organizācija “Irākas un Levantes Islāma valsts Jemenā” (oriģinālajā rakstībā: الدولة الإسلامية في العراق والشام – اليمن) (alias: a) Islamic State of Iraq and the Levant of Yemen; b) Islamic State in Yemen; c) ISIL in Yemen; d) ISIS in Yemen; e) Wilayat al-Yemen, Province of Yemen. Cita informācija: izveidota 2014. gada novembrī pēc tam, kad Abu Bakr Al-Baghdadi pieņēma uzticības zvērestu, iekļauta sarakstā kā Ibrahim Awwad Ibrahim Ali Al-Badri Al-Samarrai (QDi.299). Saistīta ar organizāciju “Irākas un Levantes Islāma valsts”, iekļauta sarakstā kā Al-Qaida Irākā (QDe.115). 7.e panta e) punktā minētais paziņošanas datums: 4.3.2020.”
(27)

Šīs regulas mērķis ir optimizēt to imigrācijas sadarbības koordinatoru tīkla izmantojumu, kurus trešās valstīs izvieto dalībvalstis, Komisija un Savienības aģentūras, lai efektīvāk īstenotu Savienības prioritātes, vienlaikus respektējot dalībvalstu kompetences. Šādas Savienības prioritātes ietver labākas migrācijas pārvaldības nodrošināšanu, lai neatbilstīgas plūsmas aizstātu ar drošām un labi pārvaldītām iespējām, izmantojot visaptverošu pieeju, kas ņem vērā visus imigrācijas aspektus, tostarp migrantu kontrabandas, cilvēku tirdzniecības un nelikumīgas imigrācijas novēršanu un apkarošanu. Savienības turpmākās prioritātes ir atvieglot cieņpilnu un efektīvu atgriešanu, atpakaļuzņemšanu un reintegrāciju, sekmējot Savienības ārējo robežu integrētu pārvaldību, un atbalstīt likumīgās imigrācijas vai starptautiskās aizsardzības shēmu pārvaldību. Ņemot vērā to, ka šīs regulas mērķi nevar pietiekami labi sasniegt atsevišķās dalībvalstīs, bet to lielā mēroga un iedarbības visā Savienībā dēļ to var labāk sasniegt Savienības līmenī, Savienība var pieņemt pasākumus saskaņā ar LES 5. pantā noteikto subsidiaritātes principu. Saskaņā ar minētajā pantā noteikto proporcionalitātes principu šajā regulā paredz vienīgi tos pasākumus, kas ir vajadzīgi minētā mērķa sasniegšanai.
(1)

Apvienotā Karaliste 2017. gada 29. martā iesniedza paziņojumu par nodomu izstāties no Savienības saskaņā ar Līguma par Eiropas Savienību (LES) 50. pantu. Līgumi vairs nebūs piemērojami Apvienotajai Karalistei no dienas, kad stāsies spēkā izstāšanās līgums vai – ja tas nestājas spēkā – no dienas, kad no paziņošanas par izstāšanos pagājuši divi gadi, proti, no 2019. gada 30. marta, ja vien Eiropadome, vienojoties ar Apvienoto Karalisti, vienprātīgi nenolems minēto laikposmu pagarināt.
6)

“pārskata mēnesis” ir to nedēļu kopums, kas saliktas šādā veidā: — katru nedēļu, kas ietilpst pārskata ceturksnī, kā noteikts attiecībā uz ceturkšņa datiem, kuri darbaspēka jomā savākti saskaņā ar Regulu (ES) 2019/1700, iedala tikai vienā no trim pārskata mēnešiem, kas ietilpst minētajā ceturksnī, — nedēļas, kas pilnībā ietilpst kalendārajā mēnesī, iedala atbilstošajā pārskata mēnesī, — nedēļas, kas iestiepjas divos kalendārajos mēnešos, iedala vienā no abiem atbilstošajiem pārskata mēnešiem.
(2)

Piemērojot ikgadējo elastību, kas ieviesta ar Eiropas Parlamenta un Padomes Regulas (ES) Nr. 1380/2013 (3) 15. panta 9. punktu, šī 2018. gada nozvejas kvota tika palielināta par 1369 īpatņiem. Palielinājums, kas atbilst 10 % no 2017. gadā atļautajiem izkrāvumiem, aprēķināts, pamatojoties uz atlikušajiem neizmantotajiem daudzumiem pēc nozvejas deklarāciju iesniegšanas. Inspekcijas apmeklējumos, kas 2018. gadā Polijā notikuši saskaņā ar Regulu (EK) Nr. 1224/2009, Komisija konstatējusi, ka nozvejas datu ziņojumi bijuši nepareizi un nepilnīgi un 2017. gada Polijas kvota attiecībā uz lasi Savienības ūdeņos 22.–31. apakšrajonā tikusi pilnībā apgūta. Tāpēc Regulas (ES) Nr. 1380/2013 15. panta 9. punktā noteiktā ikgadējā elastība (no 2017. uz 2018. gadu) tikusi piešķirta nepamatoti, un tai atbilstošie daudzumi būtu attiecīgi jāatvelk no 2018. gada kvotas.
(13)

Dzīvnieku slimību un patogēnu introdukcijas radītā sabiedrības un dzīvnieku veselības riska līmenis ir atkarīgs no dažādiem faktoriem, piemēram, no produkta veida, dzīvnieku sugas, no kuras produkti iegūti, un patogēnu klātbūtnes iespējamības. Šādu risku novēršanai Komisijas Regulā (EK) Nr. 206/2009 (9) ir noteikti visaptveroši Savienības noteikumi, kas paredzēti, lai nepieļautu dzīvnieku slimību un patogēnu introdukciju. Ņemt vērā to, ka šī regula nosaka noteikumus, kas ietverti Komisijas Regulā (EK) Nr. 206/2009, minētā regula būtu jāatceļ no šīs regulas piemērošanas dienas.
(14)

Atzīstot, ka energopatēriņu ietekmējoši ražojumi arvien biežāk tiek pirkti interneta veikalos un tiešsaistes pārdošanas platformās, nevis tieši no piegādātājiem, būtu jāprecizē, ka par to, lai piegādātāja norādītais energomarķējums tiktu attēlots netālu no preces cenas, atbild personas, kas sniedz pakalpojumus interneta veikaliem un tiešsaistes pārdošanas platformām. Šīm personām par minēto pienākumu būtu jāinformē piegādātājs, taču tām nebūtu jāatbild par nodrošinātā marķējuma un ražojuma informācijas lapas precizitāti vai saturu. Tomēr, kā izriet no Eiropas Parlamenta un Padomes Direktīvas 2000/31/EK par elektronisko tirdzniecību (8) 14. panta 1. punkta b) apakšpunkta, ja šādas tiešsaistes mitināšanas platformas uzzina par neatbilstību (piem., trūkstošs, nepilnīgs vai nepareizs marķējums vai ražojuma informācijas lapa), piemēram, no tirgus uzraudzības iestādes, tām būtu ātri jārīkojas un informācija par attiecīgo ražojumu jāizņem vai jāliedz piekļuve šādai informācijai. Uz piegādātāju, kas savā tīmekļvietnē preces pārdod tieši galalietotājiem, attiecas tirgotājiem piemērojamie tālpārdošanas pienākumi, kas minēti Regulas (ES) 2017/1369 5. pantā.
a)

“prasījums” ir jebkurš prasījums, kas izvirzīts (tiesvedībā vai ārpus tās) pirms vai pēc šīs regulas spēkā stāšanās dienas un kas izriet no līguma vai darījuma, jo īpaši: i) prasījums par tādu saistību izpildi, kuras izriet no līguma vai darījuma; ii) prasījums pagarināt vai samaksāt jebkura veida obligāciju, finansiālu galvojumu vai atlīdzību; iii) prasījums par kompensācijas saņemšanu attiecībā uz līgumu vai darījumu; iv) pretprasījums; v) prasījums atzīt un izpildīt, tai skaitā ar exequatur procedūru, kādu spriedumu, šķīrējtiesas nolēmumu vai līdzvērtīgu lēmumu neatkarīgi no tā, kur tas pieņemts vai pasludināts;
(6)

Tādēļ kasijas sveķi kā esošs barības līdzeklis, kas neatbilst pārtikas piedevas specifikācijām, kā arī tos saturoša barība būtu jāizņem no tirgus. Tomēr praktisku apsvērumu dēļ būtu jānosaka zināms periods šīs piedevas un to saturošas barības pašreizējo krājumu izņemšanai no tirgus, lai tirgus dalībnieki varētu sagatavoties no atļaujas izrietošo jauno prasību izpildei.
(8)

CEN un Cenelec informēja Komisiju par standartiem, kurus ir ieteicams piemērot sašķidrinātas dabasgāzes (LNG) uzpildes stacijām. Eiropas standarts EN ISO 16924 “Dabasgāzes uzpildes stacijas. Transportlīdzekļu LNG uzpildes stacijas” pašreizējā redakcijā attiecas uz transportlīdzekļu LNG uzpildes staciju konstrukciju, izbūvi, darbību, apkopi un pārbaudi, ieskaitot iekārtas, drošības un vadības ierīces. Šajā Eiropas standartā noteikta uzpildes staciju konstrukcija, izbūve, darbība, apkope un pārbaude, lai LNG varētu izmantot kā vietēju avotu transportlīdzekļu uzpildei ar CNG (L-CNG uzpildes stacijas), ieskaitot stacijas drošības un vadības ierīces un īpašas L-CNG uzpildes stacijas iekārtas. Eiropas standarts attiecas uz šādām uzpildes stacijām: privātas piekļuves stacijām, publiskas piekļuves stacijām (pašapkalpošanās vai ar apkalpošanu), uz stacijām, kurās uzpildi veic ar mērīšanu vai bez tās, uzpildes stacijām ar stacionāru LNG glabātuvi, uzpildes stacijām ar mobilu LNG glabātuvi. Eiropas standarts EN ISO 12617 “Autotransporta līdzekļi. Degvielas uzpildes savienotājs sašķidrinātai dabasgāzei (LNG). 3,1 MPa savienotājs” pašreizējā redakcijā nosaka no jaunām un nelietotām detaļām un materiāliem izgatavotu LNG uzpildes sprauslu un ieplūdes elementu izmantošanu autotransporta līdzekļiem, kurus darbina ar LNG. LNG uzpildes savienotājs sastāv no ieplūdes elementa un aizsargvāka (kas uzstādīts transportlīdzeklī) un no sprauslas. Šis Eiropas standarts ir piemērojams tikai tādām ierīcēm, kuras paredzētas maksimālajam 3,4 MPa (34 bar) darba spiedienam, kuras kā transportlīdzekļa degvielu izmanto LNG un kurām ir standartizētas pievienošanas sastāvdaļas. Standarta EN ISO 16924 elementi, kas nodrošina LNG uzpildes staciju savstarpēju izmantojamību, un standarta EN ISO 12617 elementi, kas nosaka savienotāju specifikācijas, būtu jāattiecina uz LNG uzpildes punktiem. Tāpēc Direktīvas 2014/94/ES II pielikuma 3.2. punkts būtu attiecīgi jāpapildina.
(5)

Ņemot vērā citus ieteikumus, ko Cites pastāvīgā komiteja sniegusi savā 69. un 70. sanāksmē, un pamatojoties arī uz ziņojumiem (6), kas sagatavoti zinātniskās darba grupas vajadzībām, minētā grupa turklāt secinājusi, ka vairs nav vajadzīgs aizliegt šādu sugu īpatņu ievešanu Savienībā: — Hippopotamus amphibius, Stangeriaceae spp. un Zamiaceae spp. no Mozambikas, — Balearica regulorum un Agapornis fischeri no Tanzānijas, — Poicephalus fuscicollis no Mali, — Phelsuma breviceps un Phelsuma standingi no Madagaskaras, — Naja atra, Naja kaouthia, Naja siamensis, Cuora galbinifrons, Heosemys annandalii un Heosemys grandis no Laosas, — Stigmochelys pardalis no Kongo Demokrātiskās Republikas, — Hippocampus kuda no Vjetnamas, — Pandinus roeseli (7) no Beninas, Ganas un Togo, — Acanthastrea hemprichii, Favites halicora un Platygyra sinensis no Tongas.
(10)

2017. gada 25. oktobrī Iestāde pieņēma zinātnisko atzinumu “Betaīna kā jauna pārtikas produkta drošums saskaņā ar Regulu (EK) Nr. 258/97” (Safety of Betaine as a novel food pursuant to Regulation (EC) No 258/97 (5)). Lai gan Iestāde minēto atzinumu sastādījusi un pieņēmusi saskaņā ar Regulu (EK) Nr. 258/97, tas atbilst Regulas (ES) 2015/2283 11. pantā noteiktajām prasībām.
Informācija personām, kas šo apliecību saņem regulas 29. panta 5. punkta nolūkos Ja 3. punktā norādītajā lēmuma, ar ko noraida bērna atpakaļatdošanu, datumā dalībvalstī, kurā bija bērna pastāvīgā dzīvesvieta tieši pirms nelikumīgās aizvešanas vai aizturēšanas, vēl netiek izskatīta lieta par aizgādības tiesībām pēc būtības, Jums ir iespēja saskaņā ar regulas 29. panta 5. punktu celt minētās valsts tiesā prasību, attiecībā uz aizgādības tiesībām pēc būtības. Ja tiesā prasība celta trīs mēnešu laikā no lēmuma, ar ko noraida bērna atpakaļatdošanu, paziņošanas, visi lēmumi, kas izriet no minētās tiesvedības attiecībā uz aizgādības tiesībām pēc būtības un kas ietver bērna atpakaļatdošanu uz minēto dalībvalsti, būs izpildāmi jebkurā citā dalībvalstī saskaņā ar regulas 29. panta 6. punktu un tam nebūs vajadzīga nekāda īpaša procedūra un nebūs iespējas iebilst pret lēmuma atzīšanu, ja vien un ciktāl netiks konstatēts, ka pastāv nesavienojamība ar lēmumu, kā minēts regulas 50. pantā, ar noteikumu, ka lēmumam ir izdota apliecība saskaņā ar 47. pantu. Ja tiesā prasība celta pēc tam, kad ir pagājuši trīs mēneši, vai nav izpildīti regulas 47. pantā paredzētie nosacījumi apliecības izdošanai, izrietošais lēmums attiecībā uz aizgādības tiesībām pēc būtības citās dalībvalstīs tiks atzīts un izpildīts saskaņā ar regulas IV nodaļas 1. iedaļu. Tā puse, kas ceļ prasību tās dalībvalsts tiesā, kurā bija bērna pastāvīgā dzīvesvieta tieši pirms nelikumīgās aizvešanas vai aizturēšanas, iesniedz minētajai tiesai šādus dokumentus: a) lēmuma, ar ko noraida bērna atpakaļatdošanu, kopiju; b) šo apliecību; un c) attiecīgā gadījumā – sēdes stenogrammu, kopsavilkumu vai protokolu, kā norādīts 4.1. punktā.
(6)

Trešās personas ieņēmumu koncentrācija ir viens no noteicošajiem faktoriem tās neatkarības un integritātes novērtēšanā. Ieņēmumu koncentrācija var rasties ne tikai no viena uzņēmuma, bet arī no tādu ieņēmumu plūsmām, kas gūti no ekonomiski saistītu uzņēmumu grupas. Šajā kontekstā par ekonomiski saistītu uzņēmumu grupa būtu jāuzskata saistītu sabiedrību grupa, kas minēta Komisijas Regula (EK) Nr. 1126/2008 (2) pielikumā ietvertā 24. starptautiskā grāmatvedības standarta (“Informācijas atklāšana par saistītajām pusēm”) 9. punkta b) apakšpunktā, kur minētie termini “uzņēmums” un “pārskatu sniedzējs uzņēmums” būtu jāinterpretē kā “sabiedrības” šīs regulas vajadzībām.
1)

pielikuma 1. tabulā (“Atļautie jaunie pārtikas produkti”) alfabētiskā secībā iekļauj šādu ierakstu: “Atļautais jaunais pārtikas produkts Jaunā pārtikas produkta lietošanas nosacījumi Īpašas papildu marķēšanas prasības Citas prasības Yarrowia lipolytica rauga biomasa Konkrēta pārtikas kategorija Maksimālais līmenis Jaunā pārtikas produkta nosaukums to saturošu pārtikas produktu marķējumā – “karstumnonāvēta rauga Yarrowia lipolytica biomasa””; Uztura bagātinātāji, kas definēti Direktīvā 2002/46/EK, izņemot uztura bagātinātājus zīdaiņiem un maziem bērniem 6 g dienā bērniem no 10 gadu vecuma, pusaudžiem un visām pieaugušo lietotāju grupām 3 g dienā bērniem no 3 līdz 9 gadu vecumam
(4)

Eiropas Pārtikas nekaitīguma iestāde (“Iestāde”) 2018. gada 5. jūlija (4) un 2018. gada 28. novembra (5) atzinumos secināja, ka pieteikuma iesniedzēji ir iesnieguši datus, kas apliecina, ka ar piedāvātajiem lietošanas nosacījumiem piedevas atbilst atļaujas piešķiršanas nosacījumiem. Iestāde apstiprināja savus iepriekšējos secinājumus, ka no Saccharomyces cerevisiae CNCM I-3060 iegūts organiskais selēns un no Saccharomyces cerevisiae NCYC R397 iegūts selēnmetionīns kaitīgi neietekmē nedz dzīvnieku veselību, nedz patērētāju drošību vai vidi. Tā arī norādīja uz organiskā selēna, kas iegūts no Saccharomyces cerevisiae CNCM I-3060, spēju būt par elpceļu sensibilizatoru un būt bīstamam to ieelpojot un uz selēnmetionīna, kas iegūts no Saccharomyces cerevisiae NCYC R397, spēju būt par acu un gļotādu kairinātāju, kā arī par ādas un elpceļu sensibilizatoru. Tāpēc Komisija uzskata, ka būtu jāīsteno pienācīgi aizsargpasākumi, lai nepieļautu nelabvēlīgu ietekmi uz cilvēka veselību, jo īpaši attiecībā uz piedevas lietotājiem. Visbeidzot Iestāde iesaka mainīt piedevu nosaukumu.
Aparāts šķidruma pilienu precīzai pārvietošanai (tā sauktais “šķidruma dozētājs”), kura izmēri ir aptuveni 540 × 680 × 930 mm un kura svars ir aptuveni 128 kg. Aparāts sastāv no divām ierīcēm, kas paredzētas mikroplatēm (avota mikroplatei un mērķa mikroplatei), diviem dejonizācijas stieņiem un ultraskaņas galviņas, kas iemontēta kompaktā korpusā ar kontroles LED, nelielu displeju un avārijas pogu. Aparātā izmanto akustiskās pilienu izvadīšanas (acoustic droplet ejection – ADE) metodi, kas izmanto skaņas enerģiju (vērstus ultraskaņas impulsus), lai ļoti precīzi un rūpīgi pārvietotu ļoti mazu šķidruma pilienu tilpumu no avota mikroplates uz invertētu mērķa mikroplati. Sistēma pārvieto 2,5 nanolitru pilienus katrā izvades reizē, ļaujot pārvietot lielākus šķidruma tilpumus. Vairākus pilienus izvada no avota līdz 500 reizēm sekundē. Šo aparātu izmanto paraugu sagatavošanā laboratorijās, lai pārvietotu konkrētus reaģentu tilpumus no vienas mikroplates uz otru.

8479 89 97